Diari Oficial de la Generalitat Valenciana


Sumari del DOGV 7035, del 30-05-2013 (2013/5580)

RESOLUCIÓ de 7 de maig de 2013, del conseller de Presidència i Agricultura, Pesca, Alimentació i Aigua, per la qual es convoquen les ajudes al sector apícola a la Comunitat Valenciana per a fomentar el manteniment de la seua activitat durant l'exercici 2013.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7035

Data del DOGV
:   30-05-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/5580


Data del document
:   07-05-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua
    * ajuda pública

RESOLUCIÓ de 7 de maig de 2013, del conseller de Presidència i Agricultura, Pesca, Alimentació i Aigua, per la qual es convoquen les ajudes al sector apícola a la Comunitat Valenciana per a fomentar el manteniment de la seua activitat durant l'exercici 2013. [2013/5580]  
Durant els últims anys, el sector apícola ha suportat determinades condicions adverses, no sols des del punt de vista de la meteorologia, com el cas de la sequera, sinó també d'origen sanitari i comercial, i això ha provocat, en part, una descapitalització de les seues explotacions, la qual cosa s'ha traduït en un obstacle per a afrontar nous reptes en matèria de millora de la qualitat, cap a la qual totes les produccions ramaderes han de tendir com a única forma d'optimitzar els seus rendiments.  
  
L'interés per l'apicultura s'ha incrementat durant els últims anys, no sols per la seua repercussió econòmica directa, producció de mel, pol·len, cera, etc., sinó també per la seua contribució al manteniment de l'entorn natural i a la biodiversitat a través de la pol·linització, també per la seua contribució a mantindre la població rural fixada en el seu entorn, la qual cosa incidix de forma important en el manteniment dels ecosistemes rurals i naturals aprofitant recursos naturals no utilitzats per cap altra activitat productiva.  
Vista l'acceptació i la positiva implantació d'esta línia d'estímul de l'activitat recol·lectora de les abelles a la Comunitat Valenciana, s'ha considerat convenient convocar novament este incentiu.  
  
Estes ajudes han sigut comunicades a la Comissió junt amb el Programa Nacional Apícola, dins del marc establit en l'article 105 del Reglament (CE) núm. 1234/2007, del Consell, de 22 d'octubre de 2007, pel qual es crea una organització comuna de mercats agrícoles i s'establixen disposicions específiques per a determinats productes agrícoles (Reglament únic per a les OCM), i s'acull a l'excepció prevista en l'apartat 2.b de l'esmentat article per no ser mesures concedides a favor de la producció o del comerç i aprovades per decisió de la Comissió de 14 de setembre de 2010, per la qual s'aprova el programa nacional de millora de la producció i comercialització dels productes de l'apicultura presentat per Espanya d'acord amb el Reglament (CE) 1234/2007, del Consell, i que decidix la contribució de la Comissió a l'esmentat programa. Per la qual cosa estes ajudes no estan subjectes a l'article 107 i següents del TFUE.  
Per tant, i a fi que s'inicie per a l'exercici 2013 el procés de sol·licitud i tramitació de les ajudes esmentades.  
  
Vista la proposta del director general de Producció Agrària i Ramaderia, resolc:  
  
Primer  
Convocar, per a l'exercici 2013 les ajudes al sector apícola a la Comunitat Valenciana per a fomentar el manteniment de la seua activitat, les bases reguladores del qual estan contingudes en l'Orde 3/2011, de 28 de gener, de la Conselleria d'Agricultura, Pesca i Alimentació, per la qual s'establix el procediment de concessió i pagament de les ajudes al sector apícola a la Comunitat Valenciana per a fomentar el manteniment de la seua activitat (DOCV 6457, 10.02.2011).  
  
Segon  
Les ajudes convocades es concediran a càrrec de l'aplicació pressupostària 29.73.79.5965.597.36.2, línia T1788, del capítol IV, amb un import màxim de 168.324 euros.  
  
Tercer  
El termini de presentació de sol·licituds per a l'exercici 2013 serà de 30 dies naturals a comptar del dia de la publicació d'esta resolució en el Diari Oficial de la Comunitat Valenciana.  
  
  
DISPOSICIONS FINALS  
  
Primera  
Es delega en el director general competent en matèria de ramaderia, la concessió i denegació de les ajudes previstes en esta resolució.  
  
Esta resolució és definitiva en via administrativa, i contra esta es podrà interposar potestativament un recurs de reposició davant del conseller de Presidència i Agricultura, Pesca, Alimentació i Aigua, en el termini d'un mes comptat des de l'endemà de la notificació, o impugnar-se directament davant de l'orde jurisdiccional per mitjà de la interposició d'un recurs contenciós administratiu en el termini de dos mesos a partir de l'endemà de la seua notificació davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei Reguladora de la Jurisdicció Contenciosa Administrativa (Llei 29/1998, de 13 de juliol, BOE 167, 14.07.1998).  
  
València, 7 de maig de 2013.- El conseller de Presidència i Agricultura, Pesca, Alimentació i Aigua: José Císcar Bolufer.